cyanic-selkie/wikianc huggingface dataset:
காயஸ்தர்
காயஸ்தர் (Kayastha) எனும் சமூகத்தினர் வட இந்தியாவில் வாழ்பவர்கள். இவர்களின் குலத்தொழில் அரசாங்கம் மற்றும் செல்வந்தர்களின் கணக்குகளை பராமரிப்பவர்கள் ஆவார். காயஸ்தர்கள் தங்களை எமலோகத்தில் மக்கள் செய்த பாவ-புண்ணியங்களை கணக்கிட்டு வைக்கும் சித்திரகுப்தனின் வழித்தோன்றல்கள் எனக்கூறிக்கொள்கின்றனர். பிரித்தானிய இந்தியாவில் காயஸ்தர்கள் கிராம வருவாயை கணக்கீடு செய்யும் கணக்காளர்களாக இருந்துள்ளனர். இவர்களைப் போன்றே வட தமிழ்நாட்டில் கருணீகர் எனும் சாதியினர் கிராமக் கணக்குகளை கையாளுபவராக இருந்தனர்.
காயஸ்தர்களில் மூன்று பிரிவின்ர் உண்டு. அவைகள்: வங்காள காயஸ்தர், சித்திரகுப்த வம்ச காயஸ்தர் மற்றும் சந்திரசேனியா காயஸ்த பிரபு ஆகும். வட இந்தியாவில் சித்திரகுப்தவம்ச காயஸ்தர்களும், மகாராட்டிராவில் சந்திரசேனியா காயஸ்த பிரபுகளுக்கும், மேற்கு வங்காளத்தில் வங்காள காயஸ்தர்களும் உள்ளனர். இக்குடியினர் ஆட்சியாளர்களின் அரசுக் கணக்குகள், கிராம நிலவரி கணக்குகள் எழுதி பராமரிப்பதில் வல்லவர்கள். கணக்கு எழுதும் தொழிலே தங்கள் குலத்தொழிலாக கொண்டவர்கள் காயஸ்த குடியினர்.
சமூக நிலை
மேற்கு வங்காளத்தில் காயஸ்த சமூகத்தினர் அந்தணர்களுக்கு அடுத்த நிலையான சத்திரியர் படிநிலையில் உள்ளனர். வட இந்தியாவில் சித்திரகுப்த வம்ச காயஸ்தர்கள் அந்தணர் நிலையில் உள்ளனர்.
வெளி இணைப்புகள்
பகுப்பு:சாதிகள் இந்து சமயக் குடிப்பெயர்கள்
தாமோதரன் என்ற சொற்பொருள்
இந்து சமயத்தில் தாமோதரன் என்ற பெயர் காத்தல் கடவுளான விஷ்ணுவின் பன்னிரு நாமங்களில் பன்னிரண்டாவது பெயராக வழங்கி வரும் சொல். பாரதப்போருக்குப் பின் பீஷ்மர் அம்புப் படுக்கையில் இருந்துகொண்டு அரசன் யுதிஷ்டிரனுக்காக பற்பல நீதிகளையும் சாத்திரங்களையும் சொல்லி முடித்து முடிந்த முடிவாக கடவுளின் ஆயிரம் பெயர்களைப் பட்டியலிடும் விஷ்ணு சஹஸ்ரநாமம் என்ற தோத்திரத்தை உபதேசித்தார். அதனில் 367-வது பெயராக  வரும் சொல்தான் 'தாமோதரன்'.
நான்கு விதப் பொருள்
இறைவனின் எளிமையையும் பெருமையையும் ஒரே பெயரில் ஒன்று சேர்த்துப் பறைசாற்றும் பெயர் 'தாமோதரன்'. பாலகன் கண்ணனாக தாய் யசோதையினால் வயிற்றைச் சுற்றிக் கயிற்றால் கட்டப்பட்ட எளிமை; உலகத்தனையையும் தன் வயிற்றில் சுமந்து காப்பாற்றும் தெய்வ வலிமை -- இரண்டும் 'தாமோதரன்' என்ற பெயரால் வெளிப்படுத்தப் படுகின்றன. தாம என்றால் கயிறு. உதர என்றால் வயிறு.
தாம என்றால் இருப்பிடம் என்றும் ஒரு பொருள் உண்டு. உலகத்தனைக்கும் அவருடைய வயிறுதான் சொந்த இருப்பிடம். எல்லாவற்றையும் தன்னுள் அடக்கிக் கொண்டிருப்பவன் அவன்.
இன்னும் ஒரு பொருள். உதார என்பது பரிவு உணர்ச்சியைக் குறிக்கும். தம என்பது தன்னடக்கத்தைச் சொல்லும். அதனால் 'தாமோதரன்' என்ற சொல் 'குன்றாத தன்னடக்கத்துடன் ஏழை, எளியவர்களிடம் மிகுந்த பரிவுடன் இருப்பவர்' என்றும் பொருள் தரும்.
காஞ்சி மகாசுவாமிகள் 'தாயைக் குடல் விளக்கம் செய்த தாமோதரனை' என்ற ஆண்டாள் வாக்கிற்கு 'தன்னை தரித்த தாய் தேவகியின் குடலைத் தன்னுடைய கர்ப்பவாசத்தால் தூய்மை ஆக்கியவன்' என்று பொருள் சொல்லி, 'எவனது குடலுக்கு வெளியிலே மேல் பக்கம் தாம்புக் கயிற்றைப் போட்டு வளர்ப்புத் தாய் யசோதை புண்படுத்தினாளோ, அவன் தன் பெற்ற தாயின் குடலை தன்னுடைய வாசத்தாலேயே தூய்மை செய்தவன்' என்று இன்னும் விளக்குகிறார்.
ராஜலட்சுமி (பாடகி)
ராஜலட்சுமி என்பவர் 13 அக்டோபர் 1983 இல் பிறந்த மலையாளப் பின்னணிப் பாடகி ஆவார். இவர் 1994 இல் இருந்து தென் இந்திய மொழிகளான தமிழ், மலையாளம் மற்றும் கன்னட மொழிகளில் பாடுகிறார். இவர் 2009 ஆம் ஆண்டில் ஷாஜி என். கருண் இயக்கிய குட்டிஸ்ராங்க் என்ற திரைபபடத்தில் பாடியதற்காக சிறந்த பாடகிக்கான தேசிய விருதுக்கு பரிந்துரை செய்யப்பட்டார். 2011 இல் கேரளா மாநில திரைப்பட விருது, 2004 மற்றும் 2014 ஆம் ஆண்டுகளில் சிறந்த பின்னணி பாடகருக்கான கேரள மாநில சங்கீதா நாடக அகாடமி விருது, 2017 இல் மழவில் மங்கோ இசை விருது மற்றும் 2018 இல் பிளவர்ஸ் இசை விருது போன்ற விருதுகளை வென்றுள்ளார்.
தனிப்பட்ட வாழ்க்கை
ராஜலட்சுமி அக்டோபர் 13 ஆம் தேதி எரானகுளத்தில் ஒரு இசைக் குடும்பத்தில் பிறந்தார். இவரது தாயார் பார்வதி 60களின் ஒரு பாடகி ஆவார். இதனால் இவரின் திறைமைக்கு சிறுவயதிலே அங்கீகாரம் கிடைத்தது. இவர் தனது பள்ளிப்படிப்பை எலூரில் உள்ள செயின்ட் ஆன் ஆங்கில நடுத்தர மேல்நிலைப்பள்ளி மற்றும் எர்ணாகுளம் அரசு பெண்கள் மேல்நிலைப்பள்ளியில் பயின்றார். எர்ணாகுளம் புனித தெரசா கல்லூரியில் ஆங்கில இலக்கியத்தில் இளங்கலை பட்டம் பெற்றார். நவம்பர் 24, 2004 ஆம் ஆண்டில் அபிராம் கிருஷ்ணன் என்பவரை திருமணம் செய்துகொண்டார். இவர்களுக்கு ஆர்யன் என்ற ஒரு மகன் உண்டு.
தொழில் வாழ்க்கை
ராஜலட்சுமி தனது ஒன்பது வயதில் மேடை இசை நிகழ்ச்சியான டான்சன் மியூசிக், கொச்சின் கலாபவன், கொச்சின் மெலடிஸ், சி.ஏ.சி. போன்ற நிகழ்ச்சிகளில் நூற்றுக்கணக்கான குழந்தை நட்சத்திரங்களில் ஒருவராக தோன்றினார். இவர் கே. ராகவன், ரவீந்திரன், ஜான்சன், ஜெர்ரி அமல்தேவ், சியாம், உசெப்பச்சன், மோகன் சீதார ஜெயா (விஜயா), வித்தியாசாகர், ஷரெட், எம். தேவ், கோபி சுந்தர், ஜாசி கிஃப்ட், அப்சல் யூசாஃப், ஸ்டீபன் தேவசி, ரோனி ரபேல் போன்ற இசையமைப்பாளர்களின் இசையில் 1000க்கும் மேற்பட்ட இசை ஆல்பங்களில் பாடியுள்ளார்.
முதல் மலையாளத் தொலைக்காட்சி இசைப் போட்டியான தூர்தர்ஷனின் ஹம்சத்வானி என்ற நிகழ்ச்சியின் மூலம் இவர் மிகப்பவும் பிரபலமானர். 2006 இல் இயக்குனர் ஜெயராஜ் இயக்கிய அஷ்வாரூடன் என்ற திரைப்படத்தின் மூலம் இசையமைப்பாளர் ஜாசி கிஃப்ட் என்பவரால் திரைப்படத்துறைக்கு அறிமுகப்படுத்தப்பட்டார். ஆனால் 2009 இல் வெளியான ஓர்குகா வல்லப்பொஜம் என்ற திரைப்படத்தின் மூலம் இவர் புகழ் பெற்றார். இந்த திரைபபடத்திற்கு இசையமைப்பாளர் எம்.ஜெயச்சந்திரன் என்பவர் இசை அமைத்துள்ளார். இவர் அமெரிக்கா, கனடா, ஜெர்மனி மற்றும் ஐக்கிய இராச்சியம் போன்ற பல நாடுகளின் மேடை நிகழ்ச்சிகளில் கே. ஜே. யேசுதாஸ், எஸ். பி. பாலசுப்பிரமணியம், எம். ஜி. ஸ்ரீகுமார், ஹரிஹரன், உதித் நாராயண், சித்ரா, எம்.ஜெயச்சந்திரன், சுஜாதா மோகன், போன்ற பல பிரபல பாடகர்களுடன் சேர்ந்து பல பாடல்கள் பாடியுள்ளார்.
தமிழில்
இவர் 2005 இல் வெளியான சந்திரமுகி என்ற திரைப்படத்தில் கொக்கு பறபற என்ற பாடலை திப்பு, மாணிக்க விநாயகம் ஆகியோருடன் இணைத்து பாடினார். இதன் தெலுங்கு பதிப்பிலும் இவரே பாடியுள்ளார்.
சிபிசி பன்கு
சிபிசி பன்கு என்பது உருமானி இசை மற்றும் பன்கு இசை ஆகிய இசைவகைகளின் கலவை ஆகும். இது 1990ஆம் ஆண்டுகளில் தோற்றுவிக்கப்பட்டது என நம்பப்படுகிறது. இது விபுணவி, ஊதுகொம்பு, வந்திரதம் போன்ற இசைக்கருவிகை பயன்படுத்துகிறது. இந்த இசைவகையின் பாடல்கள் பலமொழிகளில் பாடப்படுகின்றன. சில வேளைகளில் ஒரு பாடலிலேயே இரண்டு மூன்று மொழிகள் பயன்படுத்தப்படுவதும் உண்டு.
பகுப்பு:இசை வகைகள்
சென்னை பொது நூலக சட்டம்
தமிழ்நாடு பொது நூலகங்கள் சட்டம், என்பது முன்பு மதராசஸ் பொது நூலகம் சட்டம் என்று இருந்தது. தற்பொது தமிழ்நாடு பொது நூலகங்கள் சட்டம் என பெயர் மாற்றம் செய்யப்பட்டது. இது இந்தியாவின் சென்னை மாநிலத்தில், 1948 ஆம் ஆண்டு இயற்றப்பட்டது. இந்தியா சுதந்திரம் பெற்ற பிறகு இந்தியாவில் இதுபோன்று இயற்றப்பட்ட முதல் சட்டம் இதுவாகும். இந்த சட்டத்தின் கீழ், சென்னை கன்னிமாரா பொது நூலகம் "மாநில மத்திய நூலகம்" என்ற பெயரில் முதன்மை நூலகமாக மேம்ப்படுத்தபட்டது. பின்னர், 1951 ஆம் ஆண்டு முதல் ஐந்து ஆண்டு திட்டத்தின் கீழ் ஒன்பது மாவட்ட நூலகங்கள் இதில் சேர்க்கப்பட்டன. எஸ். ஆர். ரங்கநாதன் மற்றும் சென்னை நூலகம் சங்கத்தின் ஆராய்ச்சி மற்றும் செயல்பாடுகளின் அடிப்படையில் இந்த சட்டம் இயற்றப்பட்டது. பிற மாநிலங்களில் ''தமிழ்நாடு பொது நூலக சட்டத்தினை மாதிரியாக கொன்டு பொது நூலகச் சட்டங்களை இயற்றின.
பின்னணி
வளர்ந்துவரும் சமுதாயத்திற்கு இலவச நூலக அமைப்புகள் அவசியமானவை, இவை தொழில்மயமாக்கல் மற்றும் எழுத்தறிவு விகிதத்தை மேம்படுத்துவதும். மேலும் இந்த சட்டமானது "எந்த நாட்டிற்கும் இன்றியமையாத தேவையாக இருக்கிறது, ஏனெனில் நூலக கட்டமைப்பு, மேலாண்மை மற்றும் நூலக அமைப்புகளுக்கு தேவையான நிதியைப் பெற முறையான சட்டங்களை அமல்படுத்து வேண்டியுள்ளது என்றார் ஆர்.கே.பட்.
அப்பொது இருந்த பிரிடிஷ் இந்தியாவின் சில பகுதிகள், உதாரணமாக பரோடா போன்ற இடங்களில் 1945ஆம் ஆண்டிற்கு முன்பே பொது நூலக அமைப்புகளை நிறுவி இருந்தன, என்றாலும் பின்னர் இதற்கு கோலாப்பூர் பொது நூலக நூலகம் சட்டம் என்று பெயரில் சட்டமானது. இது 1948 ஆம் ஆண்டு தமிழ்நாடு பொது நூலகங்கள் சட்டத்தினைத் தொடர்ந்து வந்தது. இந்த சட்டமானது சுதந்திர இந்தியக் குடியரசில் நிறைவேற்றப்பட்ட முதல் சட்டமாக மாறியது. கேரளம் மற்றும் அரியானா போன்ற பிற மாநிலப் பகுதிகளுக்கான சட்டங்களை, இந்த சட்டத்திலிருந்து மேம்படுத்தி செயல்படுத்தபட்டன.
இச்சட்டத்திற்கு முன்னரே, சென்னை மாகாணத்தில் 1860 ஆம் ஆண்டில் திறக்கப்பட்ட நூலகம் கன்னிமாரா பொது நூலகம் ஆகும். இது 1896 ஆம் ஆண்டில் பொது நூலகமாக மாறியது. திரும்பப் பெறக்கூடிய ஒரு சிறிய வைப்புத் தொகை செலுத்தி அதைப் பயன்படுத்த வேண்டியிருந்தது, ஆனால் அது அடிப்படையில் இலவசமாக இருந்தது. இது 1948 ஆம் ஆண்டில் மைய நூலகமாகவும் பின்னர், 1981 ஆம் ஆண்டில் ஒரு புத்த சேமிப்பு நூலகமாகவும் மாறியது.
விதிகள்
மாநில பொது நூலகம் சட்டத்தின்படி, தமிழ்நாட்டு நூலகங்களானது மாநில கல்வியமைச்சரின் தலைமையில் செயல்படும் மாநில நூலகக் குழுவின் ஆளுமையின்கீழ் வருகின்றன. மாநில நூலக‍க் குழுவுக்கு பல்கலைக்கழகங்களின் பிரதிநிதிகள், மாநில நூலகக் குழுக்கள், பொது நூலகங்களின் இயக்குனரின் உதவியாளராக பணிபுரியும் செயலாளர்  உள்ளிட்ட பல்வேறு துறைகளிலிருந்தும் உறுப்பினர்களை உள்ளடக்கியதாக உள்ளது. பின் வரும் காலதில் தற்போதைய அறிவுறுத்தலின் படி பொது இயக்குனரால் இவை நிர்வகிக்கப்படுகின்றன.
பொது நூலக சட்டத்தின் வாயிலாக உள்ளுர் நூலக ஆணையத்தின் மூலம் 50,000 க்கும் அதிகமான மக்கள் தொகை உள்ள நகரங்களில் அவசியமாக சொந்தமாக மைய நூலகம் இருக்க வேண்டும் மற்றும் கிளை நூலகங்கள் அமைக்கவும் மற்றும் அதன் கோரிக்கைகள் பரீசீலிப்பது, தேவைப்பட்டால், பிற வழிமுறைகள் மூலம் விரிவுபடுத்துதல், மேம்படுத்துவதற்கான விதிகள் வரையறுகபட்டுள்ளன. உள்ளுர் நூலக ஆணையத்தால் நிர்வகிக்கப்படும் நூலகங்களைத் தவிர, இந்த சட்டம் மற்ற நூலகங்களின் பதிவுக்காகான வழிமுறைகளை வழங்குகிறது. இது டிபிஎல்-இயகுநர், பொது நூலகம்- நிறுவனத்தால் நிர்வகிக்கப்படுகிறது. மாநில வளங்களில் இருந்து மானியங்களை வழங்குவதற்கு அதிகாரம் உள்ளவர்கள் இந்த பட்டியலில் உள்ளனர். சென்னை நகரம் தவிர, இந்த மானியங்கள் பிற இடங்களில் சேகரிக்கப்பட்ட செஸ் வரி விட குறைவாக இருக்கக்கூடாது.
பரிணாமம்
சென்னை பொது நூலகங்களில் சட்ட ரீதியாக பலவிதமான சிக்கல்கள் உள்ளன. உதாரணமாக, ஐதராபாத் சட்டம் என்று இருந்து, பின்னர் ஆந்திரா பொது நூலகங்கள் சட்டம் ஆன, ஆந்திர பொது நூலகங்கள் சட்டத்தின் படி நூலகங்களை நிர்வகிப்பதற்கு முற்றிலும் வேறுபட்ட ஒரு தனித் துறை இருக்க வேண்டும் என்று கூறுகிறது. மாநில நூலகக் குழுவின் தலைவர் (இந்த சட்டத்தில் மாநில நூலக கவுன்சில் என அழைக்கப்படும்) என்பவர் தற்போதைய கல்வி அமைச்சரின் முன்னாள் தேர்ந்தெடுக்கப்பட வேண்டும்; மேலும் உள்ளூர் நிர்வாக பகுதிகள் தங்கள் சொந்த நூலக அதிகாரத்தை கொண்டிருக்க வேண்டும், மேலும், வசூலிக்கப்பட்ட வரி  அளவை மேற்பார்வை செய்தல், வரி வரம்பை விரிவாக்கி மேம்படுத்தும். மேலும் நூலக கவுன்சிலானது, நூலகர்களுக்கு பயிற்சி அளிக்க வேண்டிய கடமையைக் கொண்டுள்ளது. இச்சட்டத்தில் உள்ளடங்கிய ஒரு முக்கிய அம்சமாகுமாக இந்த சட்டதின் மூலமாக உள்ளூர் நூலகங்கள், மாவட்ட நூலகங்களுடன் இணைக்கப்பட்டு, அவை மாநில, மத்திய நூலகத்துடனும், மற்றும் தேசிய நூலகத்துடனும் இணைக்கப்பட்டிருக்க வேண்டும் என்று வலியுறுத்தி உள்ளது. மேலும் இரண்டாவது ஐந்தாண்டு திட்டத்தின் ஒரு பகுதியாக, மையப்படுத்தப்பட்ட  புத்தக கொள்முதல் மற்றும் வளங்களைப் பகிர திட்டமிடுதல் போன்றவை  இந்த திட்டதின் கீழ் பரிந்த்துரை  செய்யப்பட்டுள்ளது. ஆனால் இது எந்தவிதத்திலும் செயல்படுத்தப்படவில்லை என்றே தோன்றுகிறது.
இது வரையில் செயல் படுத்தபட்ட பொது நூலக சட்டங்களில், கர்நாடக மாநிலம் இயற்றிய பொது நூலகங்கள் சட்டமானது, இத்தகைய சட்டங்களின் பரிணாம வளர்ச்சியில் மிகச் சிறந்த மற்றும் சிறந்த செயல்பாடுகள் கொண்ட சட்டமாகும் என்று வல்லுனர் திரு.பட் அவர்கள் நம்பிக்கை தெரிவிதுள்ளார், மேலும் பின் வந்த காலங்களில் மகாராஷ்டிரா மற்றும் மேற்கு வங்காளம் ஆகிய மாநிலங்களில்  இயற்றப்பட்ட சட்டங்கள் யாவும் குறைபாடுகள் கொண்டதாக இருந்த‍தால் தோல்வி அடைவதாக குறிப்பிடுகிறார். கர்நாடக மாநில சட்ட நடை முறையில் மாநில நூலகங்கள் யாவும், கல்வி அமைச்சகம் மூலம், பொது நூலகங்கள் மற்றும் உள்ளூர் நிர்வாக அலுவலகங்கள் ஆகியவைகள் அரசு பொது நூலக துறையின் தலைமையிலான அதிகாரத்தில் உள்ளது. மேலும் சொத்துக்கள் மற்றும் வாகனங்கள் உள்ளிட்ட பல்வேறு வரிகளிலும் நூலக வரி உள்ளது. மேலும் நகர்ப்புறமல்லாத பகுதிகளில் உள்ளாட்சி அமைப்புகள் வசூலிக்கும் வரியில் மூன்று விழுக்காடு வருவாயை மாநில நூலக ஆணையத்தின் நிதி ஒதுக்கீடுக்கு தரப்பட வேண்டும்.
தேசிய அளவில் அண்மைய நிலை
2002 ஆம் ஆண்டு கணகின் படி இந்தியாவின் பல்வேறு மாநிலங்களில் மொத்தம் 12 பொது நூலக சட்டங்கள் இயற்றப்பட்டு செயல்பட்டு வருகின்றன. எனினும், ஹைதராபாத் மற்றும் கோலாப்பூர் - ஆகிய பகுதிகளின் நிர்வாக அமைப்புகளில் சில மாற்றங்கள் ஏற்பட்டதால், இந்த இரண்டு பகுதிகளிலும் இது அமல்படுத்தப்படவில்லை. ஆனாலும் சில மாநிலங்களின் மோசமான நிதி, நிர்வாக அமைப்பு குறைபடுகள், அரசால்களின் "மந்தமான மற்றும் எதிர்மறையான அணுகுமுறை" ஆகியவற்றின் காரணமாக, இந்த சட்டங்கள் சரிவர செயல் படுத்த முடியவில்லை என்று நரசிம்ம ராஜு கருதுகிறார்.
தமிழ்நாட்டில் நூலகங்கள்
தமிழ்நாட்டில் ஒரு மாநில மத்திய நூலகம், 29 மாவட்ட மைய நூலகங்கள், 1548 கிளை நூலகங்கள், 506 கிராம நூலகங்கள், 649 பகுதி நேர நூலகங்கள், எட்டு நடமாடும் நூலகங்கள் போன்றவை இயங்கிவருகின்றன.
மேற்கோள்கள்
பகுப்பு:தமிழ்நாட்டு நூலகங்கள்
குடகு சாகித்திய அகாதமி
குடகு சாகித்திய அகாதமி (Kodava Sahitya Academy) என்பது இந்தியாவில் கர்நாடக அரசின் கீழ் செயல்படும் ஒரு அமைப்பாகும். குடகு மொழியின் இலக்கியம் மற்றும் கலாச்சாரத்தைப் பாதுகாத்து மேம்படுத்துவது இதன் நோக்கமாகும்.
அறக்கட்டளை
குடகு சாகித்திய அகாதமியினை வீரப்ப மொய்லி கர்நாடக முதலமைச்சராக இருந்தபோது 1994ஆம் ஆண்டு நிறுவினார்.
சமீபத்திய வளர்ச்சிகள்
ஒவ்வொரு ஆண்டும், குடகு சாகித்திய அகாதமி குடகு மொழி பேசும் மக்களின் கலாச்சாரம் மற்றும் மொழித் துறைகளில் சாதனை படைத்தவர்களுக்கு விருதுகளை அறிவித்து வழங்கி வருகிறது. அகாதமி குடகு மொழியில் புத்தகங்களையும் வெளியிடுகிறது.
2021 முதல், மங்களூர் பல்கலைக்கழகம் குடகு மொழியில் முதுகலைப் படிப்பை வழங்கிவருகிறது.
மேற்கோள்கள்
<references group="" responsive="1"> பகுப்பு:இந்திய மொழிகள் பகுப்பு:திராவிட மொழிகள்
பூஷண் இராமகிருஷ்ண கவாய்
நீதிபதி பூஷன் ராம்கிருஷ்ணா கவாய் (Bhushan Ramkrishna Gavai) (பிறப்பு 24 நவம்பர் 1960) இந்திய உச்ச நீதிமன்றத்தின் நீதிபதியாக இருந்தார். இவர் மும்பை உயர் நீதிமன்றத்தின் முன்னாள் நீதிபதியாகவும் இருந்தார். நாக்பூரிலுள்ள மகாராட்டிரா தேசியச் சட்டப் பல்கலைக்கழகத்தின் முதல்வராக உள்ளார்.
சொந்த வாழ்க்கை
இவர், முன்னாள் பாரளுமன்ற உறுப்பினரும், முன்னாள் ஆளுனருமான இரா. சூ. கவாய் - கமலா தம்பதியருக்குப் பிறந்தார். இவரது தந்தை இந்திய குடியரசுக் கட்சி (கவாய்) பிரிவை நிறுவி நடத்தி வந்தார். இவரது சகோதரர் இராஜேந்திர |கவாயும் ஒரு அரசியல்வாதியாவார். இவரது குடும்பம் அம்பேத்கரால் ஈர்க்கப்பட்டு பௌத்த மதத்தைப் பின்பற்றுகிறது.
வெளி இணைப்புகள்
பகுப்பு:இந்திய உச்ச நீதிமன்ற நீதிபதிகள் பகுப்பு:இந்தியப் பௌத்தர்கள் பகுப்பு:மும்பாய் உயர் நீதிமன்ற நீதிபதிகள் பகுப்பு:1960 பிறப்புகள் பகுப்பு:வாழும் நபர்கள்
டி-வலயக்குழு
D-வலயக்குழு (ஆங்கிலம்:d-block) ஒரு தனிம அட்டவணை எதிர்மின்னி வலயக்குழு அல்லது தனிம அட்டவணையில் உள்ள தனிமக் குழுக்கள் 3–12 தனிமங்களை உள்ளடக்கிய குழு.
லியுதேத்தியம் மற்றும் இலாரென்சியம் ஆகியவை D-வலயக்குழுவில் இருந்தாலும், தாண்டல் உலோகங்கள் அன்று. நெடுங்குழு 12 தனிமங்களும் இந்த வலயக்குழுவில் உள்ளன, இவற்றின் எதிர்மின்னி அமைப்பால் சில சமயம் குறை மாழைகளாக கருதப்படுகின்றன.
மேற்கோள்கள்
பகுப்பு:தனிம அட்டவணை பகுப்பு:தனிமக் குழுக்கள்
யசாசுவினி சிங் தேசுவால்
யசாசுவினி சிங் தேசுவால் (Yashaswini Singh Deswal) இந்தியாவைச் சேர்ந்த ஒரு துப்பாக்கி சுடும் வீராங்கனையாவார். 2019 ஆம் ஆண்டு பிரேசில் நாட்டின் இரியோ டி செனீரோவில் நடைபெற்ற பன்னாட்டு துப்பாக்கி சுடும்போட்டி கூட்டமைப்பு போட்டியில் 10 மீட்டர் காற்றழுத்த துப்பாக்கி சுடும் பிரிவில் தேசுவால் தங்கப் பதக்கம் வென்றார். இதைத் தொடர்ந்து 2020 ஆம் ஆண்டில் நடக்கவிருந்த போட்டியில் இந்தியா பங்கேற்கும் தகுதியைப் பெற்றது.
வாழ்க்கைக் குறிப்பு
தேசுவால் 1997 ஆம் ஆண்டு மார்ச்சு மாதம் 30 அன்று புது தில்லியில் பிறந்தார். இவரது தந்தை எசு.எசு.தேசுவால் ஓர் இந்தியக் காவல் பணி அலுவலராவார். இந்தியா-திபெத் எல்லை காவல்துறை பொது இயக்குநராக இவர் பணிபுரிந்தார். தாய் சரோச் தேசுவால் அரியானா மாநிலத்தின் பஞ்ச்குலா மாவட்டத்தில் முதன்மை வருமான வரி தலைமை ஆணையராக பணியாற்றி வருகிறார். 2019 ஆம் ஆண்டு ஆகத்து மாத நிலவரப்படி சண்டிகரில் உள்ள டி.ஏ.வி கல்லூரியில் தேசுவால் படித்துக் கொண்டிருந்தார்.
மேற்கோள்கள்
பகுப்பு:1997 பிறப்புகள் பகுப்பு:வாழும் நபர்கள் பகுப்பு:இந்திய விளையாட்டு வீரர்கள்
சென்னே கொத்தபள்ளி
சென்னே கொத்தபள்ளி (Chenne-kothapalle) என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் உள்ள ஒரு கிராமம் ஆகும்.
புவியியல் அமைப்பு
14°19’03’’ வடக்கு 77°36’26’’ கிழக்கு என்ற அடையாள ஆள்கூறுகளில் சென்னே கொத்தபள்ளி கிராமம் பரவியுள்ளது.
மக்கள் தொகையியல்
இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி சென்னே கொத்தபள்ளி கிராமத்தின் மக்கள் தொகை 7,387 ஆகும். இம்மக்கள் தொகையில் 3,752 பேர் ஆண்கள் மற்றும் 3,635 பேர் பெண்கள் ஆவர். 1000 ஆண்களுக்கு 969 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 749 பேர் இருந்தனர். அவர்களில் 375 சிறுவர்கள் மற்றும் 374 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 997 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 4415 பேர் அதாவது 66.51 சதவீதம் பேர் இங்கு வாழ்ந்தனர். மாநிலத்தின் கல்வியறிவு சதவீதமான 67.41% என்பதைவிட சென்னே கொத்தபள்ளி கிராமத்தின் கல்வியறிவு சதவீதம் அதிகமாகும்
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:ஆந்திரப் பிரதேசத்தில் உள்ள மாவட்டங்கள் பகுப்பு:அனந்தபூர் மாவட்டம்
பொதுச் சிறு பொதி அலைச் சேவை
General packet radio service (GPRS) என்பது பேக்கெட் (packet) தொழில்நுட்பம் சார்ந்த மொபைல் தரவுபரிமாற்றச் சேவையாகும், 2ஜி செல்லுலர் தொலைத்தொடர்பு தொழில்நுட்ப முறையான குளோபல் சிஸ்டம் ஃபார் மொபைல் கம்யூனிகேஷனிலும் (ஜிஎஸ்எம்) மற்றும் 3ஜி தொழில்நுட்ப முறையிலும் இருக்கும் பயனர்கள் இந்த GPRS வசதியைப் பெறமுடியும். 2ஜி சிஸ்டங்களில், GPRS நுட்பமானது 56-114 kbps வேகத்தில் தரவு பரிமாற்றத்தை அளிக்கிறது.
GPRS நுட்பத்தில் தரவு பரிமாற்றமானது, பரிமாறப்பட்ட ஒரு மெகாபைட்டின் அடிப்படையில் கட்டணம் கணக்கிடப்படுகிறது, ஆனால் பழைய சர்க்யூட் ஸ்விட்சிங் (circuit switching) நுட்பத்தில் தரவு பரிமாற்றமானது, இணைப்பு அளிக்கப்பட்டிருக்கும் நேரத்திற்கு ஏற்ப நிமிடத்தின் அடிப்படையில் கணக்கிடப்படுகிறது, இந்த நுட்பமானது, தரவு பரிமாற்றத்தைப் பயனர் பயன்படுத்துகிறாரா அல்லது அது பயன்படுத்தப்படாமல் இருக்கிறதா என்பதைச் சார்ந்து இருக்காது. GPRS நுட்பமானது, சர்க்யூட் சுவிட்சிங் சேவையோடு ஒப்பிடும் போது ஒரு சிறந்த பேக்கெட் சுவிட்சிங் சேவையாகும், ஆனால் மொபைல் வசதி அல்லாத பயனர் இணைப்பைப் பொறுத்தவரை சர்க்கியூட் சுவிட்சிங் சேவை ஒரு சிறந்த சேவைத்தரத்தை வழங்குகிறது.
GPRS வசதியோடு கூடிய 2ஜி செல்லுலர் சிஸ்டங்கள் பொதுவாக 2.5ஜி என்று அழைக்கப்படுகின்றன, அதாவது மொபைல் தொலைபேசி சேவையில் 2ஜி தொழில்நுட்பத்திற்கும், 3ஜி தொழில்நுட்பத்திற்கும் இடைப்பட்ட ஒரு தொழில்நுட்பம். இது பயன்படுத்தப்படாத டைம் டிவிஷன் மல்டிபிள் அக்சஸ் (time division multiple access - TDMA) சேனல்களில், மிதமான வேகத்தில் தரவு பரிமாற்றத்தை அளிக்கிறது, எடுத்துக்காட்டாக ஜிஎஸ்எம் சிஸ்டங்களில். உண்மையில், பிற தரமுறைகளுக்கு இணையான தரத்தை எட்டுவதற்காக GPRS நுட்பத்தை விரிவாக்குவதற்கான சிந்தனைகளும் இருக்கின்றன, ஆனால் அந்த வலையமைப்புகள் புதிய ஜிஎஸ்எம் தரமுறைகளுக்கு மாற்றப்பட்டாக வேண்டும், பிறகு இதனால் GPRS பயன்படுத்தும் ஒரே வலையமைப்பு ஜிஎஸ்எம் என்பதாக மட்டும் மாறியிருக்கும். ஜிஎஸ்எம் வெளியீடு 97 மற்றும் அதற்கு பிந்தைய புதிய வெளியீடுகளில் GPRS இடம் பெற்றது. இது ஐரோப்பிய தரமுறைகளுக்கான தொலைத்தொடர்பு பயிலகத்தால் (European Telecommunications Standards Institute-ETSI) தரமுறைப்படுத்தப்பட்டது, ஆனால் தற்போது இது மூன்றாம் தலைமுறை பார்ட்னர்ஷிப் புரோஜெட்டினால் (3rd Generation Partnership Project-3GPP) தரமுறைப்படுத்தப்படுகிறது.
முந்தைய CDPD மற்றும் i-mode பேக்கெட் சுவிட்ச்டு செல்லுலர் தொழில்நுட்பங்களுக்கு ஜிஎஸ்எம் தொழில்நுட்பத்தின் பதிலீடாக GPRS உருவாக்கப்பட்டது.
வழங்கப்படும் சேவைகள்
GPRS நுட்பமானது ஜிஎஸ்எம் சர்க்யூட் சுவிட்ச்டு டேட்டா திறன்களை விரிவாக்கி, பின்வரும் சேவைகளைச் சாத்தியப்படுத்துகிறது:
GPRS வழியாக குறுந்தகவல்கள் (SMS) பயன்படுத்தப்பட்டால், குறுந்தகவல் அனுப்பும் வேகம் சுமார் நிமிடத்திற்கு 30 குறுந்தகவல்கள் என்ற அளவை எட்ட முடியும். இது ஜிஎஸ்எம் சிஸ்டத்தில் சாதாரணமாக குறுந்தகவல்கள் அனுப்பும் வேகத்தை விட அதிக வேகமாகும், ஜிஎஸ்எம் சிஸ்டத்தில் குறுந்தகவல்கள் அனுப்பும் வேகம் நிமிடத்திற்கு 6 முதல் 10 வரையில் மட்டுமாகும்.
பொருத்தமான நெறிமுறைகள்
GPRS பின்வரும் நெறிமுறைகளுக்குப் பொருந்துகிறது:
TCP/IP பயன்படுத்தப்படும் போது, ஒவ்வொரு செல்பேசியிலும் ஒன்றோ அல்லது அதற்குமேலான ஐபி முகவரிகளையும் ஒதுக்கி அளிக்க முடியும். GPRS நுட்பமானது, செல் ஹேண்ட்ஓவர்களின் (ஒரு செல்லில் இருந்து இன்னொரு செல்லிற்கு நகருதல்) போது செல்பேசிக்கு ஐபி பேக்கெட்களை அனுப்பவும், அவற்றை சேமிக்கவும் செய்யும். TCP எவ்வகையான பேக்கெட் இழப்பையும் (எடுத்துக்காட்டாக, ஒரு ரேடியோ அலைவரிசை இரைச்சலால் ஏற்படும் குறுக்கீடு) கையாள்கிறது, இதனால் டிரான்ஸ்மிஷன் வேகத்தில் தற்காலிகமாக ஒரு திணறல் ஏற்படக்கூடும்.
வன்பொருள்
GPRS நுட்பத்திற்கு பொருத்தமான உபகரணங்கள் முன்று பிரிவுகளில் பிரிக்கப்படுகின்றன:
ஒரே சமயத்தில் இரண்டு வெவ்வேறு அலைவரிசைகளில் தரவு பரிமாற்றம் செய்வதற்கு சிறந்த கிளாஸ் எ வகை உபகரணங்கள் தேவைப்படுகின்றன, அதாவது இரண்டு ரேடியோக்கள் தேவைப்படுகின்றன. இந்த விலையுயர்ந்த தேவையைப் பூர்த்தி செய்ய, ஒரு GPRS செல்பேசியில் டுயூல் டிரான்ஸ்பர் மோட் (DTM) வசதி இருக்க வேண்டும். ஒரேசமயத்தில் இரண்டு வெவ்வேறு அலைவரிசைகளில் டிரான்ஸ்மிட் செய்ய வேண்டிய தேவையில்லை என்ற நிலையை உறுதிப்படுத்தும் வலையமைப்புகளுடன், DTM வசதி கொண்ட ஒரு செல்பேசி ஒரேசமயத்தில் அழைப்பு மற்றும் பேக்கெட் தரவு இரண்டையும் கையாளக் கூடும். இதுபோன்ற செல்பேசிகள் சூடோ-கிளாஸ் எ என்று அழைக்கப்படுகின்றன, சில சமயங்களில் இவை "சாதாரண கிளாஸ் எ" என்றும் அழைக்கப்படுகின்றன. சில வலையமைப்புகள் 2007-ல் DTM-க்கு ஒத்துழைக்கும் என்று எதிர்பார்க்கப்படுகிறது.
right|thumb|120px|ஹூவாய் E220 மோடம் USB GPRS மோடம்கள் ஒரு டெர்மினல் போன்ற இடைமுக USB 2.0 மற்றும் அதற்கு பிந்தைய பதிப்புகளைப் பயன்படுத்தும், இவை டேட்டா பார்மெட்கள் V.42bis, மற்றும் RFC 1144 மற்றும் வெளிப்புற ஆண்டெனாக்களைப் பயன்படுத்துகின்றன. வடிவத்திலும், அளவிலும் ஒரு கம்ப்யூட்டர் மவுஸைப் போல இருக்கும் கார்டுகளாகவோ (மடிக்கணிணிகளில்) அல்லது வெளிப்புற பயன்பாட்டு USB சாதனங்களாகவோ மோடம்கள் பயன்படுத்தப்படும்.
கோடிங் முறைகள் மற்றும் வேகங்கள்
GPRS நுட்பத்தின் பதிவேற்றும் மற்றும் பதிவிறக்கும் வேகங்கள் பின்வரும் பல்வேறு காரணிகளைச் சார்ந்து இருக்கின்றன:
மிகக் குறைந்தபட்ச வெளிப்பாட்டோடு (robust), ஆனால் விரைவான, கோடிங் முறை (CS-4) பேஸ் டிரான்ஸ்சீவர் ஸ்டேஷனுக்கு (BTS) அருகில் இருக்கும். செல்பேசி BTS-ல் இருந்து தூரத்தில் இருக்கும் போது அதிக வெளிப்பாடு (robust) கொண்ட கோடிங் முறையான CS-1 பயன்படுத்தப்படும்.
CS-4 பயன்படுத்தும் போது, ஒரு பயனருக்கு டைம் ஸ்லாட்டுக்கு 20 kbit/s என்ற வேகம் கிடைக்கும். ஆனால், இந்த முறையைப் பயன்படுத்தும் போது பொதுவாகக் கிடைக்கும் செல் கவரேஜை விட 25% குறைந்துவிடும். CS-1 பயன்படுத்தும் போது, டைம் ஸ்லாட்டுக்கு 8.0 kbit/s மட்டும் தான் ஒரு பயனருக்கு கிடைக்கும், ஆனால் இதில் பொதுவான கவரேஜில் 98% எட்ட முடியும். செல்பேசி இருக்கும் இடத்திற்கு ஏற்ப, வலையமைப்பு சாதனத்தால் ஒருபோதும் தானாகவே பரிமாற்ற வேகத்தை மாற்றி அமைத்துக் கொள்ள முடியாது.
GPRS நுட்பம் மட்டுமில்லாமல், தரவு பரிமாற்ற சேவைகள் வழங்கும் மேலும் இரண்டு ஜிஎஸ்எம் தொழில்நுட்பங்களும் உள்ளன: அவையானவை, சர்க்கியூட் சுவிட்ச்டு டேட்டா (CSD) மற்றும் ஹை-ஸ்பீட் சர்க்கியூட்-சுவிட்ச்டு டேட்டா (HSCSD) ஆகியவன. GPRS நுட்பத்தின் பகிர்ந்து கொள்ளும் முறையுடன் ஒப்பிடுகையில், இவை மாறாக ஒரு பிரத்யேக சர்க்கியூட்டை பயன்படுத்துகின்றன (பொதுவாக இவற்றில் நிமிடத்திற்கான கட்டணம் வசூலிக்கப்படும்). வீடியோ அழைப்பு போன்ற சில பயன்பாடுகள் தேவையானால் HSCSD தேர்ந்தெடுக்கப்படலாம், குறிப்பாக இரண்டு தரப்பிற்கும் இடையில் தொடர்ந்து தரவு பரிமாற்றம் இருக்குமானால் இந்த நுட்பம் தேர்ந்தெடுக்கப்படும்.
பின்வரும் அட்டவணை GPRS மற்றும் சர்க்கியூட் சுவிட்ச்டு டேட்டா சேவைகளின் சில சாத்தியமான கான்பிக்ரேஷன்களைத் தொகுத்து வழங்குகிறது.
நுள்நுழைவு அமைத்தல்
ஒரு GPRS இணைப்பானது, அதன் அக்சஸ் பாயிண்ட் பெயரைக் (APN) குறிப்பிட்டு உருவாக்கப்படுகிறது. இந்த APN ஆனது, வயர்லெஸ் அப்ளிகேஷன் நெறிமுறை (WAP) அக்சஸ், குறுந்தகவல் சேவை (SMS), மல்டிமீடியா மெசேஜிங் சேவை (MMS) மற்றும் மின்னஞ்சல் மற்றும் உலகளாவிய வலைத்தளம் போன்றவற்றை அணுகுவதற்கான இணைய தொலைத்தொடர்பு சேவைகளை வரையறுக்கிறது.
ஒரு வயர்லெஸ் மோடத்தில் ஒரு GPRS இணைப்பை அமைப்பதற்கு, ஒரு பயனரானவர் சேவை வழங்குனரால் அளிக்கப்படும் APN, பயனர் பெயர் மற்றும் கடவுச்சொல் (இது கட்டாயமில்லை), மற்றும் எப்போதாவது ஐபி முகவரி ஆகியவற்றைக் குறிப்பிட வேண்டும்.
பயன்பாட்டளவு
2003-ல் அளிக்கப்பட்ட GPRS இணைப்பின் அதிகபட்ச வேகம், ஓர் அனலாக் வயர் தொலைத்தொடர்பு வலையமைப்பில் ஒரு மோடம் இணைப்பில் அளிக்கப்பட்ட வேகத்தில் தான் இருந்தது, அதாவது பயன்படுத்தும் தொலைபேசியைச் சார்ந்து நொடிக்கு 32 முதல் 40 கிலோபிட்களாக இருந்தது. சுழற்சி நேரம் மிகவும் உயர்வாக இருந்தது; ரவுண்ட்-ட்ரிப் டைம் (RTT) சுமார் 600-700 மில்லி நொடிகளாகவும், எப்போதாவது 1 நொடியை எட்டுவதாகவும் இருந்தது. GPRS பொதுவாக அழைப்பிற்கு அடுத்தபடியாக தான் முன்னுரிமை அளிக்கப்படும், அதனால் இணைப்பின் தரம் பெருமளவில் வேறுபடுகிறது.
மேம்படுத்தப்பட்ட லேடன்சி/RTT (உதாரணமாக, விரிவாக்கப்பட்ட அப்-லிங்க் TBF மோட் வசதி) வசதி கொண்ட சாதனங்களும் பொதுவாகக் கிடைக்கின்றன. மேலும், சில குறிப்பிட்ட சேவை வழங்குனர்களைப் பொறுத்து, வலையமைப்பு மேம்பாடுகளும் கிடைக்கின்றன. இந்த மேம்பாடுகளால், செயல்பாட்டில் இருக்கும் ரவுண்ட்-ட்ரிப் நேரம் குறைபடும், இதனால் பயன்பாட்டு மட்டத்தில் மொத்த வேகங்களும் கணிசமாக அதிகரிக்கின்றது.
பிற வலைத்தளங்கள்
GSM
ஜகாங்கீர் கான்
ஜகாங்கீர் கான் (Jahangir Khan ), பிறப்பு: பிப்ரவரி 1. 1910, இறப்பு: சூலை 23 1988) துடுப்பாட்ட அணியின் முன்னாள் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 111 முதல்தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1910 பிறப்புகள் பகுப்பு:1988 இறப்புகள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
உழைப்புச் சொத்துக் கோட்பாடு
பகுப்பு:சொத்து
அமுதே (திரைப்படம்)
அமுதே என்பது 2005ஆவது ஆண்டில் எழில் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் ஜெய் ஆகாஷ், மதுமிதா, பிரணதி, உமா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு எஸ். சுனில் இசையமைத்திருந்தார்.பாடலகளை கவிஞர் தமிழ்அமுதன் எழுதியிருக்கிறார்
மேற்கோள்கள்
பகுப்பு:2005 தமிழ்த் திரைப்படங்கள்
சார்ல் பீட்டர்சன்
சார்ல் பீட்டர்சன் (Charl Pietersen, பிறப்பு: சனவரி 6 1983), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 73 முதல்தர துடுப்பாட்டப் போட்டிகளிலும், 63 ஏ-தர துடுப்பாட்டப் போட்டிகளிலும், இரண்டு இருபது20 போட்டிகளிலும் கலந்து கொண்டுள்ளார். 2001/02 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல் பீட்டர்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
நீல் ஹாம்ஸ்
நீல் ஹாம்ஸ்  (Neil Hames , பிறப்பு: திசம்பர் 7, 1949), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 1974-1978 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1949 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
ஜோ சேம்பர்லென்
ஜோ சேம்பர்லென் (Jo Chamberlain , பிறப்பு: ஏப்ரல் 25 1969), இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், 39  ஒருநாள் பன்னாட்டுத் துடுப்பாட்டப் போட்டிகளிலும்   கலந்து கொண்டுள்ளார். 1987 - 1995 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு:1969 பிறப்புகள் பகுப்பு:வாழும் நபர்கள்
வௌவால் தோட்டம்
பெயர் காரணம்
மதுரை யானைமலையின் அடிவாரத்தில் இந்த கிராமம் அமைந்துள்ளது. யானை மலையின் இவ்வூர் அருகில் உள்ள மலை குகைகளில் வௌவால்கள் அதிகம் காணப்பட்டதால் இவ்வூருக்கு இப்பெயர் இடப்பட்டதாக சிலர் கூறுகின்றனர். ஆனால் தற்போது அந்த குகைகளில் உள்ள வௌவால்களின் எண்ணிக்கை குறைந்துவிட்டது.
பகுப்பு:மதுரை மாவட்டத்திலுள்ள கிராமங்கள்
வந்திரதம்
கஞ்சிரா, வந்திரதம், இறவாணம் (ஆங்கிலம்: Tambourine; எசுப்பானியம்: Pandereta; கலீசியம்: Pandeireta; கிரேக்கம்: Ντέφι; சுவோமி: Tamburiini) என்று அழைக்கப்படும் ஒரு வகையான தாள இசைக்கருவி ஆகும். இதில் கடிப்பு என்னும் சிறு சலங்கைகள் (மணிகள்) இருக்கும். உயர்சுருதி ஒலிகளுக்கு இக்கடிப்புகளும், தாழ்சுருதி ஒலிகளுக்குத் தோல் தளமும் பயன்படுகின்றது. இது பல இசைவகைகளில் பயன்படுத்தப்பட்டு வருகிறது.
பகுப்பு:தாள இசைக்கருவிகள்
குவாசா கலீம்
குவாசா கலீம் (Khwaja Haleem) இந்திய நாட்டின் அரசியல்வாதி ஆவார்.
ஆரம்ப வாழ்க்கை மற்றும் கல்வி
குவாசா கலீம் ஒரு முக்கிய குடும்பத்தில் பிறந்தவர். இவரது மாமா சமால் குவாசா நாடாளுமன்ற உறுப்பினராக இருந்தார். 1969 ஆம் ஆண்டு அலிகார் முசுலீம் பல்கலைக்கழகத்தில் முதுகலைப் பட்டத்தை முடித்தார்
தொழில்
இந்திய இளைஞர் காங்கிரசில் தனது வாழ்க்கையைத் தொடங்கினார். லோக்தளம் என்ற கட்சியில் சேர்ந்தார். 1980 ஆம் ஆண்டு அலிகாரில் இருந்து சட்டமன்ற உறுப்பினராக தேர்ந்தெடுக்கப்பட்டார். சமாசுவாதி கட்சியின் நிறுவன உறுப்பினராகவும் இருந்தார்.
1994 ஆம் ஆண்டு, சட்ட மேலவை உறுப்பினராக நியமிக்கப்பட்டார். 2012 ஆம் ஆண்டு சமாசுவாதி கட்சியில் இருந்து நீக்கப்பட்டார்.
தனிப்பட்ட வாழ்க்கை
பர்கத்துல்லா கானின் மகள் குவாசா நசீனை மணந்தார். இந்த தம்பதியருக்கு இரண்டு மகள்களும் ஒரு மகனும் இருந்தனர்.
மேற்கோள்கள்
பகுப்பு:2018 இறப்புகள் பகுப்பு:1944 பிறப்புகள் பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
வடசேரி முத்தாரம்மன் கோயில்
அறுகுவிளை முத்தாரம்மன் கோயில் தமிழ்நாட்டில் கன்னியாகுமரி மாவட்டம், வடசேரி பகுதியில் உள்ள அறுகுவிளை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற முறையில் பரம்பரை அல்லாத அறங்காவலர் அமைப்பால் நிர்வகிக்கப்படுகிறது. அறுகுவிளை ஊர் மக்கள் சார்பாக ஆண்டுதோறும் சித்திரை மாதம் திருவிழா நடத்தப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. இங்கு விநாயகர், நாகர், சாஸ்தா, பெருமாள், முத்தாரம்மன், உச்சிமாகாளி அம்மன், வைரவநாதன், வண்டிமலையன், வேதாளை பூதத்தான், இசக்கி அம்மன், பிராமணக் கன்னிகை, நீலராசன், மாடன் தம்புரான், ஊர்முன்னோர் ராமகிருஷ்ணன் போற்றி, காலசுவாமி, பேச்சியம்மன், சுடலைமாடன், சுடலைமுண்டன், பலவேசக்காரன், குலைவாழை இசக்கியம்மன், காளிமுத்து வாதை, ஒற்றைசடை இசக்கியம்மன், கடுவாமூர்த்தி வாதை ஆகிய தெய்வங்கள் இங்கு பிரதிஷ்டை செய்யப்பட்டு பூஜைகள் நடைபெறுகின்றன.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெருநற்கிள்ளி
சங்ககாலத்துச் சோழ மன்னர்களுள் இராசசூய யாகத்தைச் செய்த பெருங்கிள்ளி, மிகப்பலம் வாய்ந்த மன்னனாக இருந்திருக்க வேண்டும். சேரமன்னன் மாரி வெண்கோவும், பாண்டிய மன்னன் உக்கிரப் பெருவழுதியும் பெருங்கிள்ளியின் ஆட்சியின் தொடக்கத்தில் நடைபெற்ற இந்த யாகத்தில் கலந்து கொண்டனர். இந்நிகழ்ச்சியைக் கண்ட ஒளைவயார் பாடிய வாழ்த்துப்பாவில் இம்மூன்று மன்னர்களையும் குறிப்பிட்டதிலிருந்து ஒருவாறு அறியலாம்.
''தேவலோகம் போன்ற இந்த நாடு உன்னால் ஆளப்பட்டாலும் சரி, உன் பகைவரிடம் சென்றாலும் சரி, உண்மையில் அது துறவிகளுக்கு உரிமையானது. பார்ப்பனருக்கு நீ தண்ணீரும் பூவும் பொன்னும் தருவாயாக, மிளiரும் நகைகளை அணிந்த வேலைக்காரப்பெண்கள் தங்ககுவளைகளில் தரும் மதுவை அருந்தி மகிழ்வாயாக அந்த மகிழ்ச்சியில் தேவைப்பட்டவர்களுக்கு எளியவர்களுக்கு பரிசுகளை அள்ளி வழங்குவாயாக. அறச்செயல்கள் தாமே இறுதி நாளில் உன்னைத் துணை நிற்கும் வெண்கொற்றக் குடைகளும் வீரத்தேர்களும் உடைய அரசர்களே நீவர் நீடு வாழ்க. (புறம். 367)''
பெருங்கிள்ளிக்கும், சேரமான் மாந்தரஞ்சேரல் இரும்பொறைக்கும் நடந்த போரில், தேர் வண்மலையன் என்ற தலைவன் சோழ மன்னனுக்கு ஆதரவாக போரிட்டதாக கொளு கூறுகிறது. சோழ மன்னனின் நண்பனையோ இல்லை பகைவனையோ யார் என்று அறுதியிட்டு கூறமுடியவில்லை.
இம்மன்னன் தலையாலங்கானத்துப் பெரும் போரில் மாபெரும் சோழ, சேர , ஐம்பெரும் வேளிர் மற்றும் சிற்றரசுப்படைகளைத் திரட்டினாலும் தலையாலங்கானத்திலே தலையாலங்கானத்துச் செருவென்ற நெடுஞ்செழியன் என்னும் பாண்டிய மன்னனிடம் தோல்வியுற்றான்.
பகுப்பு:முற்காலச் சோழர்கள்
பவிகொண்டா
பவிகொண்டா பௌத்த வளாகம் (Bavikonda Buddhist Complex) இந்தியாவின் ஆந்திரப் பிரதேச மாநிலத்தின் விசாகப்பட்டினம் நகரத்திலிருந்து 16 கிமீ தொலைவில் உள்ள மலையில் உள்ளது. தெலுங்கு மொழியில் பவிகொண்டா என்பதற்கு கிணறுகளின் மலை எனப் பொருளாகும். இங்குள்ள மலையில் மழை நீர் சேமிக்க கிணறுகள் தோண்டப்பட்டுள்ளது.
பவிகொண்ட பௌத்த விகாரை கிமு மூன்றாம் நூற்றாண்டில் நிறுவப்பட்டதாகும். பவிகொண்டா பௌத்த தொல்லியல் களத்தை, ஆந்திரப் பிரதேச அரசு அகழாய்வு செய்த போது கிடைத்த தொல்பொருட்கள்:
பவிகொண்டா அருகில் பிற பௌத்த தொல்லியல் களங்களான தொட்டலகொண்டா மற்றும் பவுரல்லகொண்டா உள்ளது.
வெளி இணைப்புகள்
பகுப்பு:ஆந்திர ஊர்களும் நகரங்களும் * பகுப்பு:இந்தியத் தொல்லியற்களங்கள் பகுப்பு:ஆந்திரப் பிரதேசத்தில் உள்ள தொல்லியல் தளங்கள் பகுப்பு:பௌத்த யாத்திரைத் தலங்கள்
பருத்திப்பள்ளி ஆதிகேசவப்பெருமாள் மற்றும் சீயாழிநாதேஸ்வரர் கோயில்
பருத்திப்பள்ளி ஆதிகேசவப்பெருமாள் மற்றும் சீயாழிநாதேஸ்வரர் கோயில் தமிழ்நாட்டில் நாமக்கல் மாவட்டம், பருத்திப்பள்ளி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆதிகேசவப் பெருமாள் (ம) சீயாழிநாதேஸ்வரர் சன்னதியும், கருடாழ்வார் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தொகோசிசி ஷேசி
தொகோசிசி ஷேசி ( Mthokozisi Shezi, பிறப்பு: செப்டம்பர் 9 1987), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 30 முதல்தர துடுப்பாட்டப் போட்டிகளிலும், 19 ஏ-தர துடுப்பாட்டப் போட்டிகளிலும், ஒரு இருபது20 போட்டியிலும் கலந்து கொண்டுள்ளார். 2006 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தொகோசிசி ஷேசி - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1987 பிறப்புகள் பகுப்பு:வாழும் நபர்கள்
வாக்காளர்கள் அடிப்படையில் இந்திய மாநிலங்களின் பட்டியல்
இது மக்களவை தேர்தல்களில் (1951 - 2009) வாக்களித்தோர் அடிப்படையில் இந்தியாவின் மாநில மற்றும் ஒன்றியப் பிரதேசங்களின் பட்டியலாகும். 2009இல் 71.4 கோடி வாக்காளர்கள் இருந்தாலும் 41.5 கோடி பேர் மட்டுமே வாக்களித்தனர்.
வெளி இணைப்புகள்
பகுப்பு:இந்திய மாநிலங்கள் தொடர்பான பட்டியல்கள்
பிலாங்னா ஆறு
thumb| பாகீரதி நதி வரைபடம் பிலாங்னா ஆறு (Bhilangna River) என்பது இந்தியாவின் உத்தரகாண்டில் உள்ள இமயமலையில் உருவாகும் ஒரு ஆறாகும். இது இந்தியாவின் கங்கை நதியின் மூல ஓடையான பாகீரதி ஆற்றின் முக்கிய துணை ஆறாகும். பிலாங்னா என்பது பில் மற்றும் கங்கையின் கலவையாகும்.
பிரதான பிலங்னா, காட்லிங் பனிப்பாறையின் அடிவாரத்தில் உருவாகிறது. இதன் உயரம் சுமார் 3717 m ஆகும். இது கோமுகம் பனிக் குகைக்கு தெற்கே 50 கி. மீ. தொலைவில் அமைந்துள்ளது. கோமுகம் பாரம்பரியமாகப் பாகீரதி மற்றும் கங்கை ஆறுகளின் ஆதாரமாகக் கருதப்படுகிறது. பிலாங்னா ஆற்றில் தேரி அணையின் தளமான பழைய நியு தெக்ரியில் பாய்கிறது. இது இதன் முக்கிய துணை நதியான பால் கங்கையை கன்சாலியில் சந்திக்கிறது (உயரம் 976 m ).
குக்லி தார் மலையின் அடிவாரத்தில் (உயரத்தில் 4600 m) உருவாகியுள்ள பால் கங்கை என்பது தாரம் கங்கை என்ற சிறிய துணை ஆற்றைக் கொண்டுள்ளது. இது 1524 m உயரத்தில் உள்ள தாதி கத்தூரில் (புத்த கேதார்) தாரம் கங்கையினைச் சந்திக்கிறது.
கட்லிங் மலையேற்றப் பாதை பிலங்னாவை ஒட்டி செல்கிறது. இது சாலை வழியாக அணுகக்கூடிய கடைசி புள்ளியான குட்டுலிருந்து தொடங்கி 3700 மீட்டர் உயரமுள்ள பனிப்பாறை வரை செல்கிறது. பனிப்பாறையைக் கடந்த பாதையில் மேலும் சென்றால், கேதார்நாத்தை அடையலாம்.
வெளி இணைப்புகள்
பகுப்பு:இந்திய ஆறுகள் பகுப்பு:கங்கையின் துணை ஆறுகள்
நெருப்புப்புயல்
தனக்காக தனியே ஒரு காற்றுத்தொகுதியை உருவாக்கி அவற்றை பராமரித்து நிலைநிறுத்திக் கொள்ளக்கூடிய பெரும் தீக்கள் நெருப்புப்புயல் அல்லது தீச்சூறாவளி (Firestorm) என்றழைக்கப்படுகின்றன. நெருப்புப் புயல்கள் இயற்கையில் காட்டுத் தீ போன்ற பெரும் தீக்களால் உருவாகுகின்றன. செயற்கையாக வெடிகுண்டுகளையும் எரிகுண்டுகளையும் தக்க இடங்களில் வீசுவதன் மூலம் நகரங்களிலும் இவற்றை உருவாக்க முடியும். இரண்டாம் உலகப் போரில் லண்டன், ஹாம்பர்க், டிரெஸ்டன், ஹிரோஷிமா, ஸ்டாலின்கிராட், டோக்யோ போன்ற நகரங்களின் மீது நடந்த குண்டு வீச்சுகளால் நெருப்புப்புயல்கள் உருவாகின.
பகுப்பு:தீ
பாவுர் ஆறு
பாவுர் ஆறு (Baur River) என்பது இந்தியாவில் இமயமலைப் பகுதியில் உள்ள ஒரு ஆறாகும். இது கீழ் இமயமலைப் பகுதிகளில் கோட்டாபாக் மற்றும் பஜவுனியாஹல்டுவைக் கடந்து, இறுதியாக குலர்போஜ் அணையை அடைகிறது. இது அதன் அண்டை கிராமங்களின் பொருளாதார மேம்பாட்டில் முக்கிய பங்காற்றுகிறது. தேகான், பஜவுனியாஹல்டு, முசாபங்கர் பகுதியில் முழு பருவத்திற்கும் நீர்ப்பாசனம் இந்நதி மூலம் கிடைக்கின்றது. வலது|thumb| பாவுர் ஆறு பாவுர் ஆறு அடர்ந்த காடுகளால் சூழப்பட்டிருப்பதால், இங்குக் காணப்படும் விலங்கினங்கள் பரவலாக வேறுபடுகிறது. ரோகு மீன் மற்றும் கட்லா மீன் போன்ற பல்வேறு வகையான மீன்கள் ஆண்டு முழுவதும் காணப்படுகின்றன. சில பொதுவான நண்டுகளும் இந்த ஆற்றின் உணவு வளமான உள்ளன.
மேற்கோள்கள்
பகுப்பு:இந்திய ஆறுகள்
ஆழ்வார்குறிச்சி பரும்பு முப்பிடாதி அம்மன் கோயில்
ஸ்ரீ தலை சாய்ந்த முப்புடாதி அம்மன் 🙏🏻🙏🏻🙏🏻🙏🏻இருக்கும் ஆழ்வார்குறிச்சி பேரூராட்சியில் உள்ள ஒரு கோயில் ஆகும்.
முப்பிடாதி அம்மன்
மகிசாசுரனை அழிக்க அம்பிகை எட்டு பெண் குழந்தைகளாக நாகலோகத்தில் பிறந்தாள். அவர்களில் மூன்றாவதாக பிறந்த பெண் குழந்தைதான் முப்பிடாதி.
கோயிலில் உள்ள தெய்வங்கள்
இக்கோயிலில் உள்ள முப்பிடாதி அம்பாள் கருவறையில் மூத்த இரு சகோதரிகளான முத்தாரம்மாவை வலப்புறமும் சந்தனமாரியை இடப்புறமும் கொண்டு நடுவில் காட்சி தருகின்றாள் பரிவார தெய்வங்காக வனப்பேச்சி. சின்னநம்பி, கொடிமாடன், அழகுமுத்து, அழகுநாச்சி, காத்தவராய், பைரவர் ஆகிய தெய்வங்களும் உள்ளன. கோவிலுக்கு வெளியே தங்கம்மனுக்கும், மாடசுவாமிக்கும் தனிக் கோவில்கள் உள்ளது. ஐந்தாவது குழந்தையான தங்கம்மன் சன்னதியில் உச்சினிமாகாளி, வடக்குத்தி அம்மன், தங்கம்மன், காத்தவராயர் ஆகிய தெய்வங்கள் உள்ளன. சுடலையின் அம்சமான மாடசுவாமி கோவிலில் பேச்சியம்மன், பிரம்மராட்சி, மாடசுவாமி, சின்னநம்பி ஆகிய தெய்வங்கள் உள்ளன.
பகுப்பு:திருநெல்வேலி மாவட்டத்திலுள்ள கிராமக் கோயில்கள் பகுப்பு:நாட்டார் தெய்வக் கோயில்கள்
வார்விக் ஆம்ஸ்ட்ராங்
வார்விக் விண்ட்ரிட்ஜ் ஆம்ஸ்ட்ராங் (Warwick Windridge Armstrong; 22 மே 1879 - 13 சூலை 1947) ஒரு முன்னாள் ஆஸ்திரேலிய துடுப்பாட்ட வீரர் ஆவார்.இவர் 1902 மற்றும் 1921 க்கு இடையில் 50 தேர்வுத் துடுப்பாட்டப் போட்டிகளில் விளையாடினார். ஒரு பன்முக வீரரான, இவர் 1920 மற்றும் 1921 க்கு இடையில் பத்து தேர்வுத் துடுப்பட்டப் போட்டிகளில் ஆஸ்திரேலியாவின் தலைவராக இருந்தார்.அதில் எட்டு தேர்வு போட்டிகளில் வென்றார் மற்றும் இரண்டு போட்டிகளில் தோற்றார். இவரின் தலைமையிலான ஆத்திரேலியத் துடுப்பாட்ட அணி 1920 ஆம் ஆண்டில் இங்கிலாந்தில் சுற்றுப் பயணம் செய்து ஆஷஸ் தொடரில் விளையாடியது. அந்தத் தொடரில் 5-0 எனும் கணக்கில் ஆத்திரேலியத் துடுப்பாட்ட அணி தொடரை இங்கிலாந்துத் துடுப்பட்ட அணியிடம் இழந்தது.2000 ஆம் ஆண்டில் ஆஸ்திரேலிய துடுப்பாட்ட ஹால் ஆஃப் ஃபேமில் இவர் சேர்க்கப்பட்டார்.
ஆரம்ப கால வாழ்க்கை
ஆம்ஸ்ட்ராங் 1879 ஆம் ஆண்டில் விக்டோரியன் நகரமான கினெட்டனில் பிறந்தார். ஜான் மற்றும் இவரது மனைவி அமெலியா (நீ ஃப்ளின்) ஆகியோரின் மூத்த மகனாகப் பிறந்தார்.ஜான் ஒரு ஆங்கிலிகன் ; அமெலியா ஒரு கத்தோலிக்கராக இருந்தார். ஆம்ஸ்ட்ராங் குடும்பம் 1880 ஆம் ஆண்டில் மெல்போர்னுக்கு குடிபெயர்ந்தது. விக்டோரியாவின் எமரால்டு ஹில்லின் உள் புறநகரில் குடியேறியது. 1888 ஆம் ஆண்டில் விக்டோரியாவின் வடக்கு கால்பீல்டில் உள்ள "அரா க்ளென்" என்ற பரம்பரை வீட்டிற்குச் சென்றனர்.
மெல்போர்னில் உள்ள தனியார் பள்ளிகளின் குழுவான பள்ளிகள் சங்கத்தின் உறுப்பினரான கம்லோடன் பள்ளியில் ஆம்ஸ்ட்ராங் பயின்றார். 1893 ஆம் ஆண்டில், இவர் பள்ளி லெவன் அணியில் இடம் பெற்றார். ஆம்ஸ்ட்ராங் அருகிலுள்ள கால்பீல்ட் துடுப்பாட்ட சங்கத்தில் சேர்ந்தார் மற்றும் 15 வயதில் சங்கத்தின் மூத்தார் அணியில் விளையாடினார்.
19 வயதில் பள்ளியை விட்டு வெளியேறிய ஆம்ஸ்ட்ராங் தனது தந்தையின் முன்னாள் சங்கமான தென் மெல்போர்னில் ஆஸ்திரேலிய தேர்வுத் துடுப்பாட்டத் தலைவர் ஹாரி ட்ராட் தலைமையில் சேர்ந்தார். ஆம்ஸ்ட்ராங் சிறப்பான திறனை வெளிப்படுத்தினார்.அதில் பல்கலைக்கழகத்  துடுப்பாட்ட அணிக்கு எதிராக,101 ஓட்டங்கள் எடுத்தார் இவரது முன்னாள் துடுப்பாட்ட சங்கமான செயின்ட் கில்டாவுக்கு எதிராக 173 ஓட்டங்கள் எடுத்தார். ஜனவரி 1899 இல் ஹோபார்ட்டில் டாஸ்மேனியா துடுப்பாட்ட அணிக்கு எதிராக விக்டோரியா துடுப்பாட்ட அணியினைப் பிரதிநிதித்துவப்படுத்த இவர் தேர்ந்தெடுக்கப்பட்டார், அணியில் ஏழு பேரில் ஒருவராக முதல் தரத் துடுப்பாட்டப் போட்டியில் இவர் அறிமுகமானார்.அந்தத் தொடரில் சிறப்பாக விளையாடிய இவர் 6 மற்றும் 33 ஓட்டங்களையும் 27 நிறைவுகள் வீசி 78 ஓட்டங்களை விட்டுக் கொடுத்து 4 இழப்புகளைக் கைப்பற்றினார்.
சொந்த வாழ்க்கை
ஜூலை 1913 இல், நியூ சவுத் வேல்ஸின் ரிவரினா பகுதியில் அதிக அளவிலான நிலங்களை வைத்திருந்த ஒரு செல்வந்த ஐரிஷ் ஆஸ்திரேலிய ஆயர் மகளான அய்லின் ஓ'டோனலை மணந்தார். வாகா வாகாவிற்கு எதிரான போட்டியில் ஆம்ஸ்ட்ராங் மெல்போர்ன் துடுப்பாட்ட அணிக்காக விளையாடிய போது இவரைச் சந்தித்தார். ஆம்ஸ்ட்ராங்கும் இவரது புதிய மனைவியும் மெல்போர்னில் குடியேறினர், 1935 ஆம் ஆண்டில் வணிக காரணங்களுக்காக சிட்னியின் புறநகர்ப் பகுதியான எட்ஜெக்லிஃப் நகருக்குச் சென்றனர்.
உசாத்துணைகள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:1947 இறப்புகள் பகுப்பு:1879 பிறப்புகள் பகுப்பு:விசுடென் துடுப்பாட்டக்காரர்கள்
ரங்க்பூர் மாவட்டம்
ரங்க்பூர் மாவட்டம் (Rangpur Zila) (রংপুর জেলা, தெற்காசியா நாடான வங்காள தேசத்தின் வடக்குப் புறத்தில், ரங்க்பூர் கோட்டத்தில் அமைந்துள்ளது. is இம்மாவட்டத்தின் நிர்வாகத் தலைமையிடம் ரங்க்பூர் நகரம் ஆகும்.
புவியியல்
2370 சதுர கிலோ மீட்டர் பரப்பளவு கொண்ட ரங்க்பூர் மாவட்டம், வங்காள தேசத்தின் ஏழு கோட்டங்களில் ஒன்றான ரங்க்பூர் கோட்டத்தில் அமைந்தள்ளது.
ரங்க்பூர் மாவட்டதின் வடக்கில் நீல்பமாரி மாவட்டம், தெற்கில் கைபந்தா மாவட்டம், கிழக்கில் குரிகிராம் மாவட்டம், மற்றும் மேற்கில் தினாஜ்பூர் மாவட்டம் எல்லைகளாக அமைந்துள்ளது.
இம்மாவட்டத்தில் பாயும் டீஸ்டா ஆறு வேளாண்மைக்கு நீர் ஆதாரமாக உள்ளது. இம்மாவட்டத்தின் தட்ப வெப்பம் குறைந்த பட்சம் 11 டிகிரி செல்சியசும், அதிக பட்ச வெப்பம் 32 டிகிரி செல்சியசுமாக உள்ளது. ஆண்டின் சராசரி மழைபொழி 2391 மில்லி மீட்டராக உள்ளது.
வரலாறு
அக்பரின் படைத் தலைவரான இராஜ மான் சிங் 1575-இல் ரங்க்பூர் மாவட்டத்தைக் கைப்பற்றி முகலாயப் பேரரசுடன் இணைத்தார். கிழக்கிந்திய கம்பெனி ஆட்சியின் போது ரங்க்பூர் மாவட்டத்திலும் துறவிகளின் கலகம் நடைபெற்றது.
ஆட்சிப் பகுதிகள்
ரங்க்பூர் மாவட்டத்தை நிர்வாக வசதிக்காக எட்டு துணை மாவட்டங்களாக பிரிக்கப்பட்டுள்ளது. அவைகள் பதர்கஞ்ச், கங்காச்சாரம், கௌனியா, மிதாபுக்குர், பீர்கச்சா, பீர்கஞ்ச், ரங்க்பூர் சதர், தாராகஞ்ச் ஆகும்.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, ரங்க்பூர் மாவட்டத்தின் மொத்த 28, 81,086 ஆகும். அதில் ஆண்கள் 50.91% ஆகவும், பெண்கள் 49.09% ஆகவும் உள்ளனர். மக்கள் தொகையில் இசுலாமியர்கள்	1,866,178 ஆகவும், இந்துக்கள்	88,966 ஆகவும், கிறித்தவர்கள் 	5,182 ஆகவும், பிறர்	2,880 ஆகவும் உள்ளனர். எழுதப் படிக்கத் தெரிந்தவர்கள் 1,189,363 ஆக உள்ளனர். வேளாண் துறையில் 530,298 பேரும், தொழில் துறையில் 61,398 பேரும், சேவைத் துறையில் 254,646 பேரும் பணி செய்கின்றனர். ரங்க்பூர் மாவட்டத்தில் பெரும்பாலோர் ரங்க்புரி மொழி மற்று வங்காள மொழிகளும், சிறுபான்மையோர் சாந்தல் மொழியையும் பேசுகின்றனர். இம்மாவட்டத்தின் முக்கியப் பொருளாதாரம் வேளாண்மையைச் சார்ந்து உள்ளது.
கல்வி
ரங்க்பூர் மாவட்டத்தில் பேகம் ரோகெய பல்கலைக்கழகம், ரங்க்பூர் மருத்துவக் கல்லூரி, கார்மைக்கேல் கல்லூரி ரங்க்பூர் இராணுவக் கல்லூரி, பாசறை பொதுப் பள்ளி, ரங்க்பூர் அரசுக் கல்லூரி மற்றும் ரங்க்பூர் காவல்துறை பள்ளி & கல்லூரி மற்றும் ரங்க்பூர் மாவட்டப் பள்ளிகள் உள்ளது. மேலும் இம்மாவட்டத்தில் 282 உயரநிலைப் பள்ளிகளும், 722 அரசு தொடக்கப் பள்ளிகளும், 38 இளையோர் உயர்நிலைப் பள்ளிகளும், 193 அரசு சாரா தொண்டு நிறுவனங்கள் நடத்தும் பள்ளிகளும், 370 இசுலாமிய சமயம் சார்ந்த மதராசா பள்ளிகளும் உள்ளது.
நாடாளுமன்றத் தொகுதிகள்
வங்காள தேச நாடாளுமன்றத்தின் ரங்க்பூர் ஒன்று முதல் ஆறு வரையான தொகுதிகள் இம்மாவட்டத்தில் உள்ளது.
வெளி இணைப்புகள்
பகுப்பு:வங்காளதேச மாவட்டங்கள்
கலீசிய மொழி
௧. கீழ் கலீசியம்
௨. நாடு கலீசியம்
௩. மேல் கலீசியம் ஆகும்.
இம்மொழி இலத்தீன் எழுத்துகளையே பயன்படுத்துகிறது.
பகுப்பு:மொழிகள்
எல். பி. ஜெய்
'''எல். பி. ஜெய்' (L. P. Jai'', பிறப்பு: ஏப்ரல் 1. 1902), இறப்பு: சனவரி 29 1968 இந்தியத் துடுப்பாட்ட அணியின் மேனாள் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 67 முதல்தர துடுப்பாட்டப் போட்டிகளிலும் கலந்து கொண்டுள்ளார்.
பிரெட் ஹார்க்கர்
ஃபிரெட் ஹார்க்கர்  (Fred Harker , பிறப்பு: மே 12 1911, இறப்பு: மார்ச்சு 14 1999), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1944/45 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
எல். பி. ஜெய்
பகுப்பு:1902 பிறப்புகள் பகுப்பு:1968 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பிரெட் ஹார்க்கர்
வெளி இணைப்புகள்
ஃபிரெட் ஹார்க் கிரிக்கட் ஆக்கைவ் - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 26, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1911 பிறப்புகள் பகுப்பு:1999 இறப்புகள் பகுப்பு:டர்ஹாம் துடுப்பாட்டக்காரர்கள்
இசுடார்க்கு விளைவு
இசுடார்க்கு விளைவு (Stark effect) என்பது ஆற்றல் மிக்க ஒரு மின்புலத்தில் ஓர் ஒளிரும் பொருள் இருந்தால் அதன் ஒளியியல் பண்புகள் மாறுபாடடைகின்றன. இவ்விளைவே இசுடார்க்கு விளைவு எனப்படுகின்றது. இதனை கண்டுபிடித்தவர் ஜொகன்னஸ் ஸ்டார்க். இதற்காகவும் இவருக்கு 1919ல் இயற்பியலுக்கான நோபல் பரிசு வழங்கப்பட்டது. நிறமாலை ஆய்வில் இதுவும் ஒரு பகுதியாகும். சீமான் விளைவினை ஒத்தது. சீமான் விளைவின் போது மின்புலத்திற்குப் பதில் காந்தப்புலம் பயன்படுகிறது.
மேற்கோள்கள்
பகுப்பு:இயற்பியல் தொடர்பான குறுங்கட்டுரைகள் பகுப்பு:அணு இயற்பியல்
கட்டுப்பாட்டு கட்டமைப்பு
ஒரு நிரலின் கட்டளைகளை நெறிப்படுத்த கட்டுப்பாட்டு கட்டமைப்பு (Control Structure) தேவை. கட்டுப்பாட்டு கட்டமைப்பில் தெரிவுகளும் (Choices), மடக்குசெயல்பாடும் (Repetions) அடிப்படையானவை.
தெரிவுகள்
தெரிவுகள் இரு வகைப்படும்:
இரு வழி தெரிவுகள்
if condition then statements; else condition then other statements; end if;
பல வழி தெரிவுகள்
case someChar of               switch (someChar) { 'a': actionOnA;                case 'a': actionOnA; 'x': actionOnX;                    break; 'y','z':actionOnYandZ;         case 'x': actionOnX; end;                                  break; case 'y': case 'z': actionOnYandZ; break; default: actionOnNoMatch; }
மடக்கி
ஒன்றை ஒரு செயல்பாட்டுக்குள் மடக்கி விடுவதை மடக்கி குறிப்பிடுகின்றது எனலாம். திரும்ப திரும்ப ஒரு குறிப்பிட்ட செயல்ப்பாட்டை செய்வதை மடக்கி என்று நிரலாக பின்புலத்தில் எடுத்துகொள்ளப்படுகின்றது. வளையம், கண்ணி, சுழல் செய்கை போன்ற சொற்களையும் இதற்கு தமிழில் பயன்படுத்தப்படுவதுண்டு.
எண்ணு கட்டுப்பாட்டு மடக்கி - Count Controlled Loops
FOR I = 1 TO N           for I := 1 to N do begin xxx                      xxx NEXT I                   end; DO I = 1,N               for ( I=1; I<=N; ++I ) { xxx                      xxx END DO                   }
நிலமை கட்டுப்பாட்டு மடக்கி - Condition Controlled Loops
DO WHILE (test)          repeat xxx                      xxx END DO                   until test; while (test) {           do xxx                      xxx }                        while (test);
திரட்டு கட்டுப்பாட்டு மடக்கி - Collection Controlled Loops
A few programming languages (e.g. Smalltalk, Perl, Java, C#, Visual Basic) have special constructs which allow you to implicitly loop through all elements of an array, or all members of a set or collection.
someCollection do: [ :eachElement | xxx ]. foreach someArray { xxx } Collection<String> coll; for (String s : coll) {} foreach (string s in myStringCollection) { xxx } பகுப்பு:நிரலாக்கம்
ஆங்கரை மருதாந்த நாதேசுவரர் கோயில்
ஆங்கரை மருதாந்த நாதேசுவரர் கோயில் திருச்சி மாவட்டத்தில் உள்ள சிவன் கோயிலாகும்.
அமைவிடம்
இக்கோயில் திருச்சி மாவட்டத்தில் லால்குடி வட்டத்தில் அமைந்துள்ளது.
இறைவன், இறைவி
இக்கோயிலின் மூலவராக மருதாந்த நாதேசுவரர் உள்ளார். இறைவி சுந்தர காஞ்சனி ஆவார்.
திருவிழாக்கள்
தமிழ்ப்புத்தாண்டு, வைகாசி விசாகம், ஆடிக் கார்த்திகை,விநாயகர் சதுர்த்தி, கந்த சஷ்டி, நவராத்திரி, திருக்கார்த்திகை, பங்குனி உத்திரம் போன்றவை இக்கோயிலில் நடைபெறும் திருவிழாக்களாகும்.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
கிரேன் மனோகர்
கிரேன் மனோகர் (பிறப்பு 3 மே 1965) என்பவர் ஒரு இந்திய திரைப்பட நடிகர். இவர் தமிழ் படங்களில் பெரும்பாலும் நகைச்சுவை வேடங்களில் நடிக்கிறார்.
தொழில்
மனோகர் துவக்கத்தில் படங்களுக்கு பலுதூக்கி (கிரேன்) தொழில்நுட்பப் பணியாளராக பணியாற்றினார். இவர் நடிக்கத் தொடங்கியபோது 'கிரேன்' மனோகர் என்ற பெயரை வைத்துக்கொண்டார். பல படங்களில் நகைச்சுவை வேடங்களில் நடிப்பதற்கு முன்னதாக கே. எஸ். ரவிக்குமாரின் பல படங்களில் நடித்து தனது வாழ்க்கையைத் தொடங்கினார். இவர் இரண்டு மனம் வேண்டும்'' (2016) படத்தில் குணசித்திர நடிகராக அறிமுகமானார்.